Straubliukai
Straubliukai (Curculionidae) – vabalų (Coleoptera) šeima. Vabalai įvairaus dydžio, jų galva priekyje ištįsusi į straublelį, kurio gale yra smulkučiai graužiamieji burnos organai. Straublelio šonuose ant ilgo stiebelio prisegtos alkūniškai buožiškos antenos. Lervos su nedidele galva, bekojės, storokos. Visi straubliukai augalėdžiai. Dauguma rūšių pavojingi žemės ūkio kultūrų ir miškų kenkėjai. Pasaulyje žinoma apie 60 tūkst. straubliukų rūšių, iš jų Lietuvoje – apie 460.